 

**בבית הדין הצבאי המחוזי**

**במחוז שיפוטי מרכז**

**בפני השופט: סא"ל סבסטיאן אוסובסקי**

**בעניין: התובע הצבאי (ע"י ב"כ, קמ"ש גאיה סולומון)**

**נגד**

**הנאשם:X/XXX טוראי ב' י' א' (ע"י ב"כ, סרן דביר אופיר)**

הכרעת - דין

על פי הודאתו מורשע הנאשם בעבירה של החזקה בסם מסוכן, לפי סעיף 7 (א) + (ג) סיפא לפקודת הסמים המסוכנים [נוסח חדש], התשל"ג - 1973, בהתאם לכתב האישום ולפרטים הנוספים.

**ניתנה היום, כב' באדר התשפ"ג, 15.03.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

שופט

גזר - דין

הנאשם הורשע על פי הודאתו בעבירה של החזקה בסם מסוג קטמין במשקל של כ- 0.88 גרם נטו, בעיר אילת. בנוסף, סירב הנאשם להיבדק בדיקות הדרושות לגילוי שימוש בסמים אך לאחר שהוצא צו קש"ב המחייב אותו לעשות כן.

הצדדים הגיעו להסדר טיעון במסגרתו הוגש כתב אישום מוסכם, המתייחס גם לקשיים ראייתיים בתיק, לצד התחשבות בנסיבותיו האישיות של הנאשם.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג, בין היתר לאור חג הפסח הקרב ובא.

על הנאשם נגזרים, אפוא, העונשים הבאים:

1. **ארבעים וארבעה (44) ימי מאסר לריצוי בפועל, שיימנו החל ביום מעצרו.**
2. **עונש מאסר מותנה בן שישים (60) ימים למשך שלוש (3) שנים שלא יעבור עבירה לפי פקודת הסמים המסוכנים [נוסח חדש], התשל"ג-1973.**
3. **עונש מאסר מותנה בן ארבעים וחמישה (45) ימים למשך שנתיים (2), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
4. **שישה (6) חודשי פסילה מלקבל ומלהחזיק רישיונות נהיגה צבאיים ואזרחיים החל מיום סיום ריצוי עונש המאסר. במועד זה יפקיד הנאשם את כלל רישיונותיו בסמכות רישוי צה"ל. הובהר והוסבר לנאשם כי הוא יהיה פסול מקבלת או החזקת רישיונות מיום סיום ריצוי עונש המאסר, ואולם מניין הפסילה יחל להימנות רק ממועד הפקדת הרישיונות בפועל.**
5. **זכות ערעור כחוק.**
6. **ניתן היום, כב' באדר התשפ"ג, 15.03.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופט

**נערך על ידי: א.ג**

**בתאריך: 29.03.2023**

**חתימת המגיה: סגן שיר בן-ארמון**